ওয়েস্ট ইন্ডিজ ক্রিকেট দলের অধিনায়কদের তালিকা
১৮৯৭ সাল থেকে সম্মিলিত ওয়েস্ট ইন্ডিজ দল আরও নিয়মিতভাবে প্রথম-শ্রেণীর ক্রিকেট খেলতে থাকে। তখন দলটি ওয়েস্ট ইন্ডিজ নাম ধারন করে লর্ড বার্কলি একাদশ কিংবা আরএ বেনেট একাদশের ন্যায় সফরকারী ইংল্যান্ডের শৌখিন দলগুলোর বিপক্ষে খেলতে থাকে। তবে, ১৯১২ সালের পর থেকে মেরিলেবোন ক্রিকেট ক্লাব ওয়েস্ট ইন্ডিজে সফর করেছিল। ওয়েস্ট ইন্ডিজ দলও ১৯০০, ১৯০৬ ও ১৯২৩ সালে ইংল্যান্ডে যায়। সেখানে তারা প্রতিপক্ষ হিসেবে বিভিন্ন ইংরেজ প্রথম-শ্রেণীর ক্রিকেট দল ও ক্ষুদ্রতর কাউন্টি দলগুলোর বিপক্ষে প্রতিদ্বন্দ্বিতায় অবতীর্ণ হয়েছিল।
ইন্দোনেশিয়া জাতীয় ক্রিকেট দল
২০০২ সালে আন্তর্জাতিক ক্রিকেটে ইন্দোনেশিয়ার অভিষেক হয়। তাদের অভিষেক হয়েছিল অস্ট্রেলিয়ার পার্থে অনুষ্ঠিত একটি টুর্নামেন্টে। ঐ টুর্নামেন্টে ইন্দোনেশিয়া ছাড়াও, জাপান ও দক্ষিণ কোরিয়া অংশ নিয়েছিল। ২০০৫ সালে ইন্দোনেশিয়া প্রথম আইসিসি আয়োজিত কোন প্রতিযোগিতায় অংশ নেয়। তা ছিল ভানুয়াতুতে অনুষ্ঠিত ২০০৫ ইএপি কাপ। টুর্নামেন্টে ইন্দোনেশিয়া ছয় দলের মধ্যে পঞ্চম স্থান লাভ করে। সেই থেকে ইন্দোনেশিয়া নিয়মিতভাবে ইএপি আঞ্চলিক টুর্নামেন্টগুলোতে অংশ নেয়। সাম্প্রতিক সময়ে অনুষ্ঠিত ২০১৪ ইএপি চ্যাম্পিয়নশিপ -এ ইন্দোনেশিয়া আট দলের মধ্যে সপ্তম স্থান লাভ করে। যেখানে তাদের নিচে শুধুমাত্র কুক দ্বীপপুঞ্জ ছিল